TTA ตั้งบ.ย่อยใหม่ รองรับการให้บริการขนส่งสินค้าทางเรือให้รัฐวิสาหกิจ
TTA ตั้งบริษัทย่อยใหม่ในไทย “โทรีเซน ชิปปิ้ง” ทุนจดทะเบียน 120 ลบ. เพื่อรองรับการให้บริการขนส่งสินค้าทางเรือที่เป็นของรัฐวิสาหกิจ
19 ก.ค. 2560

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัทได้จัดตั้งบริษัท โทรีเซน ชิปปิ้ง (ประเทศไทย) จำกัด เป็นบริษัทย่อยแห่งใหม่ ที่จดทะเบียนในประเทศไทย เพื่อให้บริการเช่าเรือและรับขนส่งสินค้าแห้งเทกอง มีทุนจดทะเบียน 120 ล้านบาท โดยบริษัทถือหุ้น 51% และอีก 48.99% ถือโดยบริษัท โทรีเซน ชิปปิ้ง สิงคโปร์ พีทีอี แอลทีดี จำกัด ซึ่งเป็นบริษัทย่อย
ทั้งนี้ การจัดตั้งบริษัทย่อยแห่งใหม่ดังกล่าว เพื่อรองรับการประกอบกิจการให้บริการขนส่งสินค้าทางเรือที่เป็นของรัฐวิสาหกิจ โดยเรือสัญชาติไทยและบริษัทที่จัดตั้งในประเทศไทย